Neunkirchen (Donja Austrija)
Neunkirchen (doslovno prevedeno Novacrkva) je grad na sjeveroistoku Austrije od 12,436 stanovnika.

Neunkirchen  je administrativni centar Okruga Neunkirchen.

Geografske karakteristike

Neunkirchen leži u Donjoj Austriji u Bečkoj kotlini, duž rijeke Schwarza, udaljen četrdesetak km jugozapadno od Beča.

Historija

Neunkirchen je prvi put dokumentiran 1094. pod imenom Niuwenchirgun. Zna se da je u 12. vijeku imao vlastitu kovnicu novca. Osmanlije su ga razorile 1683., od 19. vijeka stao se razvijati kao industrijsko 
predgrađe Beča. 

Neunkirchen je status grada dobio 1920.

Znamenitosti

Najveće znamenitosti grada su gotička parohijska crkva, sa naknadno dograđivanim baroknim dijelovima, koja je temeljno rekonstruirana nakon požara 1907. i pavlinski samostan iz 16. vijeka, rekonstruiran u 18. vijeku.

Privreda

Oko 73% stanovnika Neunkirchena radi u uslužnom sektoru, jer se broj onih koji rade u industriji konstantno smanjuje od 70-ih. U poduzećima koja su opstala proizvodi se beton, građevinski materijal, lanci i predmeti od 
drva.

Izvori

Vanjske veze 

 Službene stranice Neunkirchena 
Gradovi i naselja Donje Austrije
Gradovi u Austriji